nahid-hub/BLUGE-bengali-wikipedia-section-title-prediction huggingface dataset:
দেশটির ইতিহাস শুরু হয় ৩য় ও ৮ম খ্রিষ্টাব্দের মধ্যবর্তী সময়ে পূর্ব স্লাভদের মাধ্যমে যারা ইউরোপের একটি স্বীকৃত জাতি হিসেবে পরিচিত ছিল। পরবর্তীতে ভারাঞ্জিয়ান যোদ্ধা ও তাদের বংশধরদের দ্বারা প্রতিষ্ঠিত ও শাসিত হয় এবং নবম শতকে দেশটির উত্থান শুরু হয়। ৯৮৮ খ্রিষ্টাব্দে বাইজান্টাইন সাম্রাজ্য থেকে গোঁড়া খ্রিস্টান রীতি গৃহীত হয়। এর ফলে বাইজান্টাইন ও স্লাভ সংস্কৃতির সংমিশ্রণ ঘটে যা পরবর্তী সহস্রাব্দ পর্যন্ত বহাল থাকে। রাশিয়া অনেকগুলো ছোট ছোট অঞ্চলে ভাগ হয়ে যায় এবং বেশিরভাগ জমি মোঙ্গলদের আক্রমণের পদদলিত হয় ও যাযাবরদের জন্য স্বর্গ হয়ে ওঠে। মস্কোর গ্র্যান্ড ডিউক শেষ পর্যন্ত পার্শ্ববর্তী রুশ অঞ্চলে আধিপত্য বিস্তার করেন ও যাযাবরদের কাছে থেকে স্বাধীনতা অর্জন করেন। তারা মূলত কিয়েভান রাশিয়ার রাজনীতি ও সংস্কৃতিকে শাসন করেন। অষ্টাদশ শতক পর্যন্ত এই জাতিটি বিজয়, আত্মসাৎ এবং অন্বেষণের মাধ্যমে ব্যাপকভাবে সাম্রাজ্য সম্প্রসারণ করে ইউরোপের পোল্যান্ড থেকে উত্তর আমেরিকার আলাস্কা পর্যন্ত যা ছিল ইতিহাসে তৃতীয় বৃহত্তম সাম্রাজ্য।

রুশ বিপ্লবের পর রুশীয় সোভিয়েত যুক্তরাষ্ট্রীয় সমাজতান্ত্রিক প্রজাতন্ত্র ছিল সোভিয়েত ইউনিয়নের বৃহত্তম, নেতৃস্থানীয় ও প্রয়োজনীয় সদস্য হয়ে ওঠে যা সংবিধান অনুযায়ী একটি সমাজতান্ত্রিক দেশ। এসময় এটি অত্যন্ত শক্তিশালী দেশ হিসেবে আত্মপ্রকাশ করে যেটি দ্বিতীয় বিশ্বযুদ্ধের সময় নিষ্পত্তিমূলক ভূমিকা পালন করে। সোভিয়েত যুগ বিংশ শতকের কিছু উল্লেখযোগ্য প্রযুক্তিগত সাফল্য পেয়েছিল যার মধ্যে ছিল বিশ্বের প্রথম মহাকাশযান ও প্রথম নভোচারী। ১৯৯১ সালে সোভিয়েত ইউনিয়ন ভেঙে যাওয়ার পর সোভিয়েতের রুশীয় প্রজাতন্ত্র রুশ ফেডারেশন হিসেবে গঠিত হয় এবং একক রাষ্ট্র হিসেবে স্বীকৃত হয়।

সঠিক অনুচ্ছেদ শিরোনাম কোনটি?
titleA. ভূগোল
titleB. অর্থনীতি
titleC. ইতিহাস
titleD. প্রশাসনিক অঞ্চলসমূহ
উত্তর: titleC
পূর্নভবা নদীর বামতীরে ঘুঘুডাঙ্গা নামে প্রাচীন গ্রামটির অবস্থান দিনাজপুর শহর থেকে মাত্র ৬মাইল দক্ষিণে কোতয়ালী থানার আউলিয়াপুর ইউনিয়নে। ঘুঘুডাঙ্গা থেকে মাত্র ১২মাইল দক্ষিণে পূর্নভবা নদীর পূর্বতীরে অবস্থান ছিল গুপ্ত পাল শাসনামলে কোটিবর্ষ বিষয়ের শাসন কেন্দ্র কোটিবর্ষ নগরী; যা পরবর্তীতে বানগড় বা দেবকোট নামেও পরিচিত ছিল। ১২০৪-০৫ বাংলা সালে ইখতিয়ার উদ্দীন মোহাম্মদ বখতিয়ার খলজী বাংলার উত্তর ও পশ্চিমাঞ্চল অধিকারের পর প্রথমে লখনৌতি নামক স্থানে তার রাজধানী স্থাপন করলেও পরবর্তীতে তিনি এই দেবকোটে রাজধানী স্থানান্তরিত করেন। দেবকোট থেকে তিনি ব্যর্থ তিব্বত অভিযানে গিয়ে ফিরে আসেন এবং এ দেবকোটেই তিনি নিহত হন। এ স্থানেই মুসলিম আমলে দমদমা দুর্গও নির্মিত্ত হয়েছিল। তবে এ সবই এখন ধ্বংসপ্রাপ্ত হয়েছে। এ ধ্বংসপ্রাপ্ত নগরীর নিকট এখন রয়েছে ভারতের দক্ষিণ দিনাজপুর জেলার গঙ্গারামপুর থানা সদর।

সঠিক অনুচ্ছেদ শিরোনাম কোনটি?
titleA. ঘুঘুডাঙ্গার অবস্থান
titleB. ঘুঘুডাঙ্গা জমিদারীর স্থায়ীত্ব
titleC. বিচার সালিশ
titleD. সমাজ কল্যাণমূলক কাজ
উত্তর: titleA
অ্যালার্জির উপসর্গ যেমন হাই ফিভার, আরটিকেরিয়া, অ্যালার্জিক রাইনাইটিস প্রভৃতি উপশমের জন্য ব্যবহার করা হয়। এবং চর্মের অন্যান্য অ্যালার্জির জন্য ব্যবহৃত হয়। লোরাটাডিন অ্যালার্জিক রাইনাইটিসের ক্ষেত্রে নাক ও চোখ উভয়ের উপসর্গসমুহ যেমন নাক দিয়ে পানি পড়া, হাঁচি, চোখের চুলকানি উপশমে সমান কার্যকরী।
সেটিরিজিন এর মত লোরাটাডিন কিমুরাস ডিজিজের চুল্কানির চিকিৎসায় ব্যবহার হয়। 

সঠিক অনুচ্ছেদ শিরোনাম কোনটি?
titleA. প্রতিনির্দেশনা
titleB. মিথস্ক্রিয়া
titleC. ব্যবহার
titleD. কার্যপদ্ধতি
উত্তর: titleC
লেখা ও সম্প্রচারকর্মের পাশাপাশি অ্যাগ্নিউর ধারাভাষ্যকর্ম বেশকিছু কম্পিউটার গেমসে অন্তর্ভূক্ত হয়েছে। তন্মধ্যে, ইন্টারন্যাশনাল ক্রিকেট ক্যাপ্টেন ও ব্রায়ান লারা ক্রিকেট সিরিজ অন্যতম। ডিসেম্বর, ২০১০ সালে দি উইজডেন ক্রিকেটার সাময়িকী কর্তৃক পরিচালিত প্রতিষ্ঠান টেস্টম্যাচএক্সট্রা.কম লিমিটেডের অংশীদার মনোনীত হন।

অ্যাগ্নিউ তার সম্প্রচারকর্মের স্বীকৃতিস্বরূপ অনেকগুলো পুরস্কারে ভূষিত হন। তন্মধ্যে, ১৯৯২ ও ১৯৯৪ সালে বর্ষসেরা সনি প্রতিবেদক পুরস্কার এবং ক্রীড়া সাংবাদিক সংস্থা কর্তৃক ২০১০ সালে বর্ষসেরা রেডিও ধারাভাষ্যকার অন্যতম। নভেম্বর, ২০০৮ সালে লিচেস্টারের ডি মন্টফোর্ট বিশ্ববিদ্যালয় থেকে সম্মানসূচক ডক্টর অব আর্টস লাভ করেন। এছাড়াও জুন, ২০১১ সালে লাফবোরা বিশ্ববিদ্যালয় কর্তৃক সম্মানসূচক ডক্টর অব লেটার্স লাভ করেছেন।

সঠিক অনুচ্ছেদ শিরোনাম কোনটি?
titleA. অবসর
titleB. সম্প্রচারকর্মে অংশগ্রহণ
titleC. গ্রন্থপঞ্জী
titleD. ভারত সফর
উত্তর: titleB
১৯০৪ খৃষ্টাব্দে ক্যালকাটা মেডিক্যাল স্কুল এবং কলেজ অব ফিজিসিয়ানস অ্যান্ড সার্জেন্স অব বেঙ্গল এই দুই প্রতিষ্ঠানকে একত্রীভূত করে দ্য ক্যালকাটা মেডিক্যাল স্কুল অ্যান্ড কলেজ অব ফিজিসিয়ানস অ্যান্ড সার্জেন্স অব বেঙ্গল নাম দেওয়া হয়। মেডিক্যাল স্কুলটিতে বাংলা মাধ্যমে ৪ বছরের পাঠ্যক্রম এবং কলেজে ইংরেজি মাধ্যমে ৫ বছরে পাঠ্যক্রম চালু করা হয়।

এই বছর বাবু মানিকলাল শীলের দান করা ১২,০০০ টাকায় পান্নালাল শীল বহির্বিভাগ ভবন নির্মিত হয় এবং স্যার অ্যাণ্ড্রুজ হেন্ডারসন লেইথ ফ্রেজার এর উদ্বোধন করেন। এই ভবনের তহবিলে কাশিমবাজারের বাহাদুর মহারাজা মনীন্দ্র চন্দ্র নন্দী ১৫,০০০ টাকা এবং বাবু রামচরণ ভর ১০,০০০ টাকা দান করে সমৃদ্ধ করেন। ১০,০০০ টাকার একটি অনুদান বঙ্গ সরকার থেকে প্রাপ্ত হয়েছিল।

১৯০৯ খৃষ্টাব্দে অ্যালবার্ট ভিক্টর হাসপাতাল ভবন এর দ্বিতীয় তলা পোস্তা রাজপরিবারের রাণী কস্তুরীর ৩৭,০০০ টাকা অনুদানের মাধ্যমে নির্মিত হয় এবং শয্যা সংখ্যা ১০০ অব্দি বৃদ্ধি পায়। কর্তৃপক্ষের পরিষেবার প্রশংসাচিহ্ন হিসেবে ৫,০০০ টাকা অনুদান করে এর উদ্বোধন করেন বাংলার তৎকালীন লেফটনেন্ট গভর্নর স্যার এডওয়ার্ড বেকার।

১৯০৯ খৃষ্টাব্দে বাবু দেবপ্রসন্ন ঘোষ ২০,০০০ টাকা, ১৯১০ খৃষ্টাব্দে মন্মথ ভট্টাচার্য্য স্মারক কমিটি ৯,০০০ টাকা এবং সম্রাট এডওয়ার্ড স্মারক কমিটি ১৭,৫০০ টাকা দান করে। ১৯১১ খৃষ্টাব্দে সম্রাট পঞ্চম জর্জ এবং সাম্রাজ্ঞী মেরী তাঁদের ভারত ভ্রমণকালে ৫,০০০ টাকা দান করেন।

সঠিক অনুচ্ছেদ শিরোনাম কোনটি?
titleA. স্যার নীলরতন সরকার গবেষণা কেন্দ্র
titleB. প্রশাসনিক ইতিহাস
titleC. দ্য ক্যালকাটা মেডিক্যাল স্কুল অ্যান্ড কলেজ অব ফিজিসিয়ানস অ্যান্ড সার্জেন্স অব বেঙ্গল
titleD. প্রাতিষ্ঠানিক কৃতিত্ব
উত্তর: titleC
১৯৫৪ সালের ২ জানুয়ারি ভারতের রাষ্ট্রপতির সচিবের কার্যালয় থেকে একটি প্রেস বিজ্ঞপ্তি জারি করে দুটি বেসামরিক সম্মাননা চালু করার কথা ঘোষণা করা হয়। এই সম্মাননা দুটি ছিল সর্বোচ্চ বেসামরিক সম্মান ভারতরত্ন এবং ত্রিস্তরীয় পদ্মবিভূষণ ("প্রথম বর্গ", "দ্বিতীয় বর্গ" ও "তৃতীয় বর্গ" নামে শ্রেণিবদ্ধ)। উল্লেখ্য, পদ্মবিভূষণ সম্মাননার স্থান ছিল ভারতরত্নের নিচে। ১৯৫৫ সালের ১৫ জানুয়ারি পদ্মবিভূষণ সম্মাননাটিকে পুনরায় তিনটি সম্মাননায় বিভক্ত করা হয়। এগুলি হল: পদ্মবিভূষণ (তিনটি সম্মাননার মধ্যে সর্বোচ্চ), পদ্মভূষণ ও পদ্মশ্রী।

ভারতরত্ন সম্মাননার প্রাপককে ভারতীয় হতেই হবে – এমন কোনো নিয়ম নেই। বিদেশি বংশোদ্ভুত ভারতীয় নাগরিক মাদার টেরেসা ১৯৮০ সালে ভারতরত্ন সম্মাননা পেয়েছিলেন। এছাড়া দু-জন বিদেশি নাগরিকও ভারতরত্ন সম্মান পান। পাকিস্তানি নাগরিক খান আবদুল গফফর খান ১৯৮৭ সালে এবং দক্ষিণ আফ্রিকার প্রাক্তন রাষ্ট্রপতি নেলসন ম্যান্ডেলা ১৯৯০ সালে ভারতরত্ন পেয়েছিলেন। শচীন তেন্ডুলকর ৪০ বছর বয়সে ভারতরত্ন সম্মান পান; তিনিই এই সম্মাননার কনিষ্ঠতম প্রাপক। ১৯৫৮ সালের ১৮ এপ্রিল ধোন্দো কেশব কার্ভেকে তার ১০০তম জন্মদিনে ভারতরত্ন সম্মাননা দেওয়া হয়েছিল। ২০১৫ সাল পর্যন্ত মোট ৪৫ জনকে ভারতরত্ন সম্মাননা প্রদান করা হয়েছে। এদের মধ্যে ১২ জন মরণোত্তর ভারতরত্ন সম্মান পেয়েছেন।

ভারতরত্ন সম্মাননা প্রদান ইতিহাসে দু-বার রদ করা হয়েছিল। ১৯৭৭ সালে মোরারজি দেশাই ভারতের চতুর্থ প্রধানমন্ত্রী হিসেবে শপথ গ্রহণের পর প্রথম বার ভারতরত্ন রদ করা হয়েছিল। ১৯৭৭ সালের ১৩ জুলাই তার সরকার সবকটি অসামরিক সম্মাননা প্রত্যাহার করে নিয়েছিল। ১৯৮০ সালের ২৫ জানুয়ারি ইন্দিরা গান্ধী পুনরায় ভারতের প্রধানমন্ত্রী হলে এই সম্মাননা আবার চালু হয়। ১৯৯২ সালের মধ্যভাগে দুটি জনস্বার্থ মামলার পরিপ্রেক্ষিতে অসামরিক সম্মাননাগুলি আবার রদ হয়েছিল। উক্ত মামলা দুটির একটি কেরল হাইকোর্টে এবং অপরটি মধ্যপ্রদেশ হাইকোর্টে দায়ের করা হয়েছিল। এই মামলা দুটিতে সম্মাননাগুলির "সাংবিধানিক যৌক্তিকতা" নিয়ে প্রশ্ন তোলা হয়েছিল। ১৯৯৫ সালের ডিসেম্বর মাসে ভারতের সুপ্রিম কোর্টে এই মামলার পরিসমাপ্তির পর আদালতের রায়ের পরিপ্রেক্ষিতে আবার এই সম্মাননাগুলি চালু করা হয়।

সঠিক অনুচ্ছেদ শিরোনাম কোনটি?
titleA. সমালোচনা
titleB. জনপ্রিয় দাবি
titleC. নিয়মাবলী
titleD. ইতিহাস
উত্তর: titleD
আবদুল্লাহ আল-মুতী কর্ম জীবন শুরু করেন রাজশাহী কলেজে শিক্ষক হিসাবে। ১৯৭৫ সালে শিক্ষা মন্ত্রণালয়ে যুগ্মসচিব হিসেবে যোগ দেন। তারপর শিক্ষা প্রশাসন ও সরকারের বিভিন্ন মন্ত্রণালয়ে গুরু দায়িত্ব পালন করেন। বিজ্ঞান ও প্রযুক্তি মন্ত্রণালয়ের সচিব পদ থেকে অবসর গ্রহণ করেন ১৯৮৬ সালে। তার প্রকাশিত বিজ্ঞান ও শিক্ষা বিষয়ক মৌলিক গ্রন্থের সংখ্যা ২৭, অণুদিত গ্রন্থের সংখ্যা ১০, সম্পাদিত গ্রন্থের সংখ্যা ১০। এছাড়াও কিছু পান্ডুলিপি রয়েছে, যার অনেক গুলো এখনও অপ্রকাশিত। রেডিও এবং টিভিতে তার উপস্থাপিত অণুষ্ঠান বিশেষভাবে জনপ্রিয় হয়েছিল। তিনি লেখালেখি শুরু করেন ছাত্রজীবন থেকেই। বিজ্ঞানের জটিল, সূক্ষ বিষয়কে সহজ ভাষায় সর্বজনবোধ্য করে তোলার জন্য তার দক্ষতা ও সাফল্য ছিল তুলনাহীন। শিক্ষা, সংস্কৃতি, সাহিত্য অঙ্গণে অজস্র সংগঠন প্রতিষ্টানের সঙ্গে তিনি সম্পৃক্ত ছিলেন আমৃত্যু। ১৯৪৭ সালে মুকুল ফৌজ আন্দোলনে যোগ দিয়ে পরবর্তী বছরে "মুকুল" নামে কিশোর পাক্ষিক পত্রিকা বের করেন। কেন্দ্রীয় কচি কাঁচার মেলা -এর অন্যতম প্রতিষ্ঠাতা। "ইত্তেফাক", "আজাদ", "মোহাম্মদী" পত্রিকার নিয়মিত লেখক ছিলেন। জাতীয় শিশু-কিশোর সংস্থা সহ নানা সংঠনের উপদেষ্টা ছিলেন। এছাড়া তিনি সভাপতি হিসেবে দায়িত্ব পালন করেছেন এশিয়াটিক সোসাইটি অব বাংলাদেশ (১৯৮৮-৯০), বাংলা একাডেমি, ঢাকা (১৯৮৬-৯০) ও বিজ্ঞান শিক্ষা সমিতিতে। এছাড়া তিনি আরো যেসব দায়িত্ব পালন করেছেন সেগুলোর মধ্যে উল্লেখযোগ্য হলো- প্রধান উপদেষ্টা, প্রথম ঢাকা মহাকাশ উৎসব "বেক্সিমকো স্পেসফেস্ট ১৯৯৬', চেয়ারম্যান, বাংলাদেশ অ্যাস্ট্রনমিক্যাল অ্যাসোসিয়েশনের দশম বর্ষপূর্তি উদযাপন কমিটি (১৯৯৮), উপদেষ্টা, দ্বিতীয় ঢাকা মহাকাশ উৎসব ‘স্পেসফেস্ট ১৯৯৯’। প্রধান উপদেষ্টা, ঢাকা প্রস্তাবিত স্পেস সেন্টার, উপদেষ্টা, মেঘনাদ সাহা বিজ্ঞান তথ্যকেন্দ্র ও গ্রন্থাগার (১৯৯৭-৯৯)। জাতীয় পর্যায়ে শিক্ষা সংস্কার ও আধুনিকরণের কর্মকান্ডে তিনি প্রত্যক্ষভাবে যুক্ত থেকে উজ্জ্বল অবদান রেখে গেছেন।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. কর্ম জীবন
titleC. প্রকাশিত গ্রন্থ
titleD. জন্ম ও শিক্ষাজীবন
উত্তর: titleB
সংখ্যা 34: 1-15 15 যাত্রাপথের পরে ইস্রায়েলীয় উপজাতির জন্য বরাদ্দ জমি বর্ণনা করে। রূবেণ , গাদ এবং মনঃশির অর্ধেক উপজাতিরা জর্দানের পূর্বদিকে জমি পেয়েছিল যেমন নম্বর 34: 14-15 তে বর্ণিত হয়েছে। সংখ্যা 34: 1-113 অন্যান্য উপজাতিদের জন্য জর্ডানের পশ্চিমে জয় করার জন্য ভূমির সীমানা সম্পর্কে বিশদ বিবরণ সরবরাহ করে। এই অঞ্চলটিকে 34 "নং" 34: 2-এ " "কাননের" ভূমি" ( "এরেটজ কান'আন" ) বলা হয় এবং ইহুদি "তিহ্যে" এই সীমানা "মিশর থেকে "আগতদের" সীমানা" হিসাবে পরিচিত। এই সীমানাগুলি আবার দ্বিতীয় বিবরণ 1: 6 , 8 , 11:24 এবং যোশুয়া 1: 4 এ উল্লিখিত হয়েছে।

হিব্রু বাইবেল অনুসারে, কানন হ্যামের পুত্র যিনি তার বংশধরদের সাথে জুবিলিজের বই অনুসারে শেমের বংশধরদের কাছ থেকে এই জায়গা দখল করেছিলেন। ইহুদি ঐতিহ্য এইভাবে বন্যা এবং ইস্রায়েলের বন্দোবস্তের মধ্যে সময়কালে অঞ্চলটিকে কানান হিসাবে উল্লেখ করে। এলিয়জার শোয়েড কাননকে ভৌগলিক নাম হিসাবে দেখেন এবং ইস্রায়েল ভূমির আধ্যাত্মিক নাম হিসাবে দেখেন। তিনি লিখেছেন: "ইস্রায়েল ভূমির স্বতন্ত্রতা এইভাবে "ভূ-ধর্মতাত্ত্বিক" এবং কেবল জলবায়ু নয়।" "এটি সেই ভূমি যা আধ্যাত্মিক বিশ্বের প্রবেশের মুখোমুখি, সেই অস্তিত্বের গোলক যা আমাদের জ্ঞান দিয়ে আমাদের জানা শারীরিক জগতের বাইরে।" "ভবিষ্যদ্বাণী ও প্রার্থনা এবং আজ্ঞাগুলি সম্পর্কে এই দেশের অনন্য অবস্থানের মূল বিষয়" । সুতরাং, এই স্থলটির নতুন নামকরণ ধর্মীয় স্থিতির পরিবর্তনের, পবিত্র ভূমি ধারণার উত্স হিসাবে চিহ্নিত হয়েছে। সংখ্যা 34: 1-113 জর্দানের পশ্চিমে ভূমির জন্য কনান শব্দটি কঠোরভাবে ব্যবহার করা হয়েছে, কিন্তু ইস্রায়েলের ভূমিটি ইস্রায়েলের সমগ্র ভূখণ্ডকে বোঝাতে ইহুদি ঐতিহ্য ব্যবহৃত হয়। ইংরেজি অভিব্যক্তি " প্রতিশ্রুত ভূমি " জেনেসিসে আব্রাহামকে যে প্রতিশ্রুতি দেওয়া হয়েছিল বা কনানের দেশ তা বোঝাতে পারে, যদিও পরবর্তী অর্থটি বেশি প্রচলিত।

মিশরের সাথে সীমানা নম্বরগুলিতে "নাচাল মিত্স্রয়িম" ( মিশরের ব্রুক ), পাশাপাশি ডিউটারোনমি এবং ইজিকিয়েলে দেওয়া হয়েছে। ইহুদি ঐতিহ্য (যেমন রাশি এবং ইহুদা হালেভির ভাষ্য হিসাবে প্রকাশিত হয়েছে, পাশাপাশি আরামাইক তারগামগুলিও ) এটি নীল নদের উল্লেখ হিসাবে বোঝে; আরও সঠিকভাবে হেলাভি অনুসারে নীল বদ্বীপের পেলুসিয়ান শাখা মিশরীয় এবং আসিরিয়ান গ্রন্থ দ্বারা সমর্থিত একটি দৃষ্টিভঙ্গি। সাদিয়া গাওঁ ফাইয়ুমের নিকটে বাইবেলের সুকোটকে উল্লেখ করে এটিকে "এল-আরিশের ওয়াদি" হিসাবে চিহ্নিত করেছিলেন। কাফ্টর ভেফেরেক এটিকে একই অঞ্চলে স্থাপন করেছিলেন, যা নীল নদের পূর্ব পেলুসিয়ান শাখার অবস্থানের সান্নিধ্য । উনিশ শতকের বাইবেলের ভাষ্যগুলি এল-আরিশ নামক উপকূলীয় অঞ্চলের ওয়াদির উল্লেখ হিসাবে পরিচয়টি বুঝতে পেরেছিল। ইস্টন অবশ্য একটি স্থানীয় ঐতিহ্যর কথা উল্লেখ করেছেন যে নদীর গতিপথটি বদলে গিয়েছিল এবং একসময় নীল নদের একটি শাখা ছিল যেখানে আজ সেখানে ওয়াদি রয়েছে। বাইবেলের নূন্যতমবাদীরা পরামর্শ দিয়েছেন যে বেসোরের উদ্দেশ্য।

সঠিক অনুচ্ছেদ শিরোনাম কোনটি?
titleA. উত্তরাধিকার সূত্রে পাওয়ার প্রতিশ্রুতি
titleB. আদিপুস্তক 15
titleC. ইস্রায়েলি সময়কাল
titleD. নম্বর 34
উত্তর: titleD
বাল্ট কিংবদন্তী মতে, সমুদ্রতীরে নেরিংগা নামের মেয়ে দৈত্যের খেলা থেকে কুরুনিয়ান স্পিট সৃষ্টি হয়েছিল (নেরিয়া, নেরগে। নেরিনগিয়া অর্থ সাতারুর মতো উপরে নিচে ঝাপ দিচ্ছে এমন জমি)। শিশু দৈত্যটিকে অন্যান্য পুরানেও  দেখা যায় (যার কয়েকটিতে তাকে গ্রীক হেরাক্লিসের নারী সংষ্করনের মত তরুন শক্তিশালী হিসাবে দেখানো হয়)। "নেরিনগা" বর্তমানে একটি আধুনিক শহরের নাম।

সঠিক অনুচ্ছেদ শিরোনাম কোনটি?
titleA. বাস্ক পুরাণ
titleB. ধর্মিয় সাহিত্য ও বিশ্বাস
titleC. রোমান পুরাণ
titleD. বাল্ট পুরাণ
উত্তর: titleD
পাঞ্জাব যেন ভারতের মেক্সিকো, ড্রাগের শহর। সীমান্তবর্তী পাকিস্তানের পাঞ্জাব থেকে পাচার হওয়া মাদকে ভরে গেছে এপারের ভারতীয় পাঞ্জাব অংশ।
তিন কেজির বেশির হিরোইনের প্যাকেট ঘটনাচক্রে হাতে পেয়ে যায়, বিহারি মেয়ে মেরি জেন। মেরি সবসময় নিজেকে একজন হকি খেলোয়াড় ভাবতো সেই মেয়েটাই নিজেদের দারিদ্রতা সমাধান করার জন্য সেই প্যাকেটটা বিক্রি করে দেবার সিদ্ধান্ত নিল। টমি সিং একজন পাগলাটে খাটি পাঞ্জাবি, বিদেশ ফেরত রকস্টার। রক গান গাওয়া, গণ্ডগোল পাকানো, জেলে যাওয়া,জেল থেকে বেরিয়ে আবার গণ্ডগোল করা এসবই তার কাজ। পাঞ্জাবের পুলিশ সরতাজ সিং। অন্যান্য পুলিশের মতই তিনিও কিছু টাকা পয়সা পেলে ড্রাগ ভর্তি গাড়ি ছেড়ে দেন। মানুষটার টনক নড়ে, যখন নিজের ভাই ড্রাগসের কারণে মৃত্যুর দ্বারপ্রান্তে উপনিত হয়। প্রীত সাহানি একজন ডাক্তার, সোসাল এক্টিভিস্ট, ড্রাগসের বিরুদ্ধে সংগ্রাম করছেন। আন্দোলন করে এ ব্যাপারে সতর্ক করার পাশাপাশি নিজে মাদকাসক্তি নিরাময় কেন্দ্র চালান। তার ইচ্ছা এবং লক্ষ মাদক থেকে সবাইকে দুরে রাখা।


সঠিক অনুচ্ছেদ শিরোনাম কোনটি?
titleA. বিতর্ক
titleB. সাফল্য
titleC. কাহিনী
titleD. সঙ্গীত
উত্তর: titleC
সিলেট জেলার তামাবিল মহাসড়কের হরিপুর নামক স্থান থেকে মাত্র ৬ কি: মি: পশ্চিমে এই ইউনিয়নের অবস্থান। উত্তরে কাপনা নদী, দক্ষিণে চিকনাগুল পাহাড়, গুলনী চা বাগান, গোয়াইনঘাট সদরের সীমানা, পূর্বে জৈন্তাপুর উপজেলার হরিপুর ইউনিয়ন, এবং পশ্চিমে সিলেট সদর উপজেলার ৩নং খাদিম নগর ইউনিয়ন। অত্র ইউনিয়নের পূর্বে তামাবিল বিশ্ব রোড হতে পশ্চিমে বিমান বন্দর পযর্ন্ত ইউনিয়নের মধ্য দিয়ে রাস্তাটি বয়ে গেছে।

সঠিক অনুচ্ছেদ শিরোনাম কোনটি?
titleA. আয়তন ও জনসংখ্যা
titleB. জনপ্রতিনিধি
titleC. অবস্থান ও সীমানা
titleD. ইতিহাস
উত্তর: titleC
ভারতের সীমানা পুনর্নির্ধারণ কমিশনের নির্দেশিকা অনুসারে, ১১৮ নং মধ্যমগ্রাম বিধানসভা কেন্দ্রটি মধ্যমগ্রাম পুরসভা এবং চণ্ডীগড়-রোহান্দা ও কেমিয়া খামারপাড়া গ্রাম পঞ্চায়েত গুলি বারাসাত-২ সমষ্টি উন্নয়ন ব্লক এবং ইচ্ছাপুর-নীলগঞ্জ, পশ্চিম খিলকাপুর ও পূর্ব খিলকাপুর গ্রাম পঞ্চায়েত গুলি বারাসাত-১ সমষ্টি উন্নয়ন ব্লক এর অন্তর্গত।

মধ্যমগ্রাম বিধানসভা কেন্দ্রটি ১৭ নং বারাসাত লোকসভা কেন্দ্র এর অন্তর্গত।

সঠিক অনুচ্ছেদ শিরোনাম কোনটি?
titleA. নির্বাচনী ফলাফল
titleB. ২০১৬
titleC. ২০১১
titleD. এলাকা
উত্তর: titleD
জহির রায়হান দেশ স্বাধীন হবার পর ১৯৭১ এর ১৭ ডিসেম্বর ঢাকা ফিরে আসেন এবং তার নিখোঁজ ভাই শহীদুল্লাহ কায়সারকে খুঁজতে শুরু করেন, যিনি স্বাধীনতার ঠিক আগমুহূর্তে পাকিস্তানি আর্মির এদেশীয় দোসর আল বদর বাহিনী কর্তৃক অপহৃত হয়েছিলেন। জহির রায়হান ভাইয়ের সন্ধানে মিরপুরে যান এবং সেখান থেকে আর ফিরে আসেন নি। ১৯৭২ এর ৩০ জানুয়ারির পর তাঁর আর কোনো খোঁজ পাওয়া যায়না। মিরপুর ছিল ঢাকা থেকে কিছুটা দূরে অবস্থিত বিহারী অধ্যুষিত এলাকা এবং এমন প্রমাণ পাওয়া গেছে যে সেদিন বিহারীরা ও ছদ্মবেশী পাকিস্তানী সৈন্যরা বাংলাদেশীদের ওপর গুলি চালালে তিনি নিহত হন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. প্রারম্ভিক জীবন
titleC. উত্তরাধিকার
titleD. অন্তর্ধান
উত্তর: titleD
চকরিয়া উপজেলার দক্ষিণ-পূর্বাংশে ডুলাহাজারা ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ১৩ কিলোমিটার। এ ইউনিয়নের উত্তরে ফাঁসিয়াখালী ইউনিয়ন ও চিরিঙ্গা ইউনিয়ন; পশ্চিমে সাহারবিল ইউনিয়ন, মহেশখালী চ্যানেল ও মহেশখালী উপজেলার শাপলাপুর ইউনিয়ন; দক্ষিণে খুটাখালী ইউনিয়ন এবং পূর্বে খুটাখালী ইউনিয়ন, বান্দরবান জেলার নাইক্ষ্যংছড়ি উপজেলার বাইশারী ইউনিয়ন ও লামা উপজেলার ফাঁসিয়াখালী ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. শিক্ষা ব্যবস্থা
titleC. প্রশাসনিক কাঠামো
titleD. অবস্থান ও সীমানা
উত্তর: titleD
ফ্রান্স, বেলজিয়াম ও ইতালিতে জেনারেল স্টাফ হিসেবে নিযুক্ত ছিলেন। প্রথম বিশ্বযুদ্ধ চলাকালে সম্মানসূচক লেফটেন্যান্ট কর্নেলের দায়িত্ব পালন করেন। ১৯১৮ সালে সম্মানসূচক মেজর জেনারেল ও ১৯৩১ সালে সম্মানসূচক লেফটেন্যান্ট জেনারেল পদে উপনীত হন। ১৯২৫ সালে সম্মিলিত জাতিপুঞ্জে ভারতের প্রতিনিধিত্ব করেছিলেন তিনি। ভারতীয় প্রিন্সেস চেম্বারে ১৯২৬ থেকে ১৯৩৮ সময়কালে ১০ বছর চ্যান্সেলরের দায়িত্ব পালন করেছেন। গোল টেবিল বৈঠকেও প্রতিনিধিত্ব করেছেন মহারাজা ভুপিন্দর সিং।

ভারতের প্রথম ব্যক্তি হিসেবে মহারাজা ভুপিন্দর সিংয়ের নিজস্ব বিমান ছিল। ১৯১০ সালে যুক্তরাজ্য থেকে এটি ক্রয় করেছিলেন তিনি। সেলক্ষ্যে পাতিয়ালায় বিমানবন্দর নির্মাণ করেন। নন্দিত স্থাপত্যশৈলীতে গড়া ভবনের অবকাঠামো পাতিয়ালায় নির্মাণ করেন। এছাড়াও, পাতিয়ালায় কালীমন্দির ও কান্দাঘাটে গ্রীষ্মকালীন অবকাশ কাটানোর লক্ষ্যে চৈল প্রাসাদের সাথে চৈল ভিউ প্যালেস এবং শিমলায় ওক ওভার ও সেদার লজ নির্মাণের জন্যে পরিচিতি পেয়ে আসছেন। বর্তমানে এগুলো যথাক্রমে হিমাচল প্রদেশের মূখ্যমন্ত্রী ও পাঞ্জাব রাজ্যের অতিথিশালা হিসেবে ব্যবহৃত হচ্ছে।

ব্যতিক্রমধর্মী পদক সংগ্রাহক হিসেবেও তার পরিচিতি ছিল। বিশ্বাস করা হয় যে, ঐ সময়ে তিনি বিশ্বের সর্ববৃহৎ সংগ্রহশালা গড়ে তুলেছিলেন। চইল মিলিটারি স্কুলের অধিকাংশ ভবন পাতিয়ালার মহারাজা ভারত সরকারকে দান করেন। ১৯১৭ সালে স্যার ভুপিন্দর সিং পাতিয়ালা স্টেট ব্যাংক প্রতিষ্ঠা করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. শৈশবকাল
titleC. ব্যক্তিগত জীবন
titleD. খেলোয়াড়ী জীবন
উত্তর: titleA
হাওরবেষ্টিত ভাটি অঞ্চলের চিরায়ত বৈশিষ্ট্য এখানে বিদ্যমান। এই জনপদের অধিকাংশ মানুষ সুদীর্ঘ কাল ধরে কৃষিকাজের সঙ্গে জড়িত। তাই এদের দৈনন্দিন জীবন ও সংস্কৃতি কৃষির সাথে ওতপ্রোতভাবে জড়িত। এখানকার মানুষের উচ্চারিত ভাষায় সিলেটের আঞ্চলিক ভাষার প্রভাব বেশি। শিক্ষিত সমাজ সাধারণত চলিতরীতিতে কথা বলে। বিভিন্ন ধরনের গানের আয়োজন বিভিন্ন উপলক্ষ্যে হয়ে থাকে। এলাকায়, পাড়ায় এবং বিভিন্ন শিক্ষা প্রতিষ্ঠানে শিক্ষামূলক নাটকের আয়োজন করা হয়ে থাকে। পুরাতন সংস্কৃতির বিভিন্ন বিষয় পালিত হয়ে থাকে। অত্র ইউনিয়নের বিভিন্ন ওয়ার্ডে আয়োজিত খেলাধুলার মধ্যে উল্লেখযোগ্য হচ্ছে হাডুডু, পাড়ায় পাড়ায় দাড়িয়াবান্ধা, গোল্লা ছোট ইত্যাদি। আধুনিক সংস্করণের মধ্যে ক্রিকেট ও ফুটবল অন্যতম। যেসব সংস্কৃতি বিষয়ক সংস্থা জগদলে কাজ করছে সেগুলো হলো:

সঠিক অনুচ্ছেদ শিরোনাম কোনটি?
titleA. দর্শনীয় স্থানসমূহ
titleB. ভৌগলিক ও অর্থনৈতিক উপাত্ত
titleC. ইতিহাস
titleD. ভাষা ও সংস্কৃতি
উত্তর: titleD
হান্নান তার কর্মজীবন শিক্ষকতার পেশা দিয়ে শুরু করেন। তিনি ১৯৬২ সালে ঢাকা কলেজে রাষ্ট্রবিজ্ঞানের প্রভাষক হিসাবে যোগ দেন। ১৯৬৩ সালে তিনি পাকিস্তান ফিন্যান্স সার্ভিসে যোগ দেন। এবং ১৯৯৮ সালে সর্বশেষ বাংলাদেশ সরকারের সচিব পদ থেকে অবসর গ্রহণ করেছিলেন। এর মাঝে তিনি ছিলেন জাতীয় রাজস্ব বোর্ডের চেয়ারম্যান, যেখানে তিনি ভ্যাট চালুর অন্যতম প্রবক্তা ছিলেন। ছিলেন বাংলাদেশ ব্যাংকের ডেপুটি গভর্নর, দুর্নীতি দমন ব্যুরোর মহাপরিচালক, সমাজ কল্যাণ ও সর্বশেষ অর্থ মন্ত্রণালয়ের আভ্যন্তরীন সম্পদ বিভাগের সচিব।

সঠিক অনুচ্ছেদ শিরোনাম কোনটি?
titleA. সরকারি পরিসেবা
titleB. কর্মজীবন
titleC. প্রাথমিক জীবন
titleD. প্রকাশনা
উত্তর: titleA
১৯৪৪ সালের ৭ সেপ্টেম্বর পশ্চিমবঙ্গের মুর্শিদাবাদে জন্মগ্রহণ করেন তিনি। আবুল হায়াতের বাবা আব্দুস সালাম ছিলেন চট্টগ্রাম রেলওয়ে ওয়াজিউল্লাহ ইন্সটিটিউটের সাধারণ সম্পাদক। স্কুল জীবন কাটে চট্টগ্রাম কলেজিয়েট ও রেলওয়ে উচ্চ বিদ্যালয়ে। সেখান থেকে মেটৃকুলেশন (বর্তমান এসএসসি) পাস করে চট্টগ্রাম কলেজে ভর্তি হন। চট্টগ্রাম কলেজ থেকে আইএসসি পাস করে ১৯৬২ সালে বুয়েটে ভর্তি হন। বুয়েটে পড়ার সময়ই শেরেবাংলা হলে থাকতেন। এরপর বুয়েটের সিভিল ইঞ্জিনিয়ারিং ডিপার্টমেন্ট থেকে ১৯৬৭ সালে পাস করে ১৯৬৮ সালেই ঢাকা ওয়াসার প্রকৌশলী পদে যোগ দেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. পুরস্কার ও সম্মাননা
titleC. সাহিত্য জীবন
titleD. অভিনয় জীবন
উত্তর: titleA
একটি কম্পিউটার শাট ডাউন বা পাওয়ার অফ হচ্ছে এনক্রিপ্ট করা উপাত্ত থেকে সুপরিচিত এনক্রিপশন সফটওয়্যার প্যাকেজ সরিয়ে রাখা এবং মেমরি থেকে এনক্রিপশন কী-সমূহ মুছে ফেলা। যখন একটি মেশিনের শাট ডাউন বা পাওয়ার চলে যায় এবং এনক্রিপশন সমাপ্ত হয়না (যেমন- পাওয়ার আকস্মিক বন্ধ হওয়া), বরং মেশিনের মধ্যস্থিত প্রকৃত র্যা ম ডিভাইসের উপর নির্ভর করে সেকেন্ডের দশভাগ থেকে কয়েক মিনিট পর্যন্ত উপাত্তসমূহ পাঠযোগ্য থাকতে পারে। এটা সুনিশ্চিত করে যে কম্পিউটারটি শাট ডাউন অবস্থায় আছে, যখনই এটা চুরি হতে পারত এই ঝুঁকি প্রশমিত করে।

হাইবারনেশন বৈশিষ্ট্য (এসিপিআই স্ট্যাট এস৪) ব্যবহার করে সিস্টেমের জন্য, এনক্রিপশন সিস্টেমকে হাইবারনেশনে নিয়ে যেতে, হয় সকল এনক্রিপ্ট ডিস্ক সরিয়ে নিতে হবে, অথবা হাইবারনেশন ফাইল বা পার্টিশনকে ডিস্ক এনক্রিপশন ব্যবস্থার অংশ হিসেবে এনক্রিপ্ট করার দরকার হবে।

বিপরীতে স্লিপ মোড অবস্থা (এসিপিআই স্ট্যাট এস১, এস২ এবং এস৩) করে রাখা সাধারণত অনিরাপদ, যেহেতু এনক্রিপশন কী-সমূহ কম্পিউটারের মেমরিতে ঝুঁকিপূর্ণ থাকবে, কম্পিউটার সচল হওয়ার পর বা মেমরির বিষয়বস্তুকে পড়ার পর এনক্রিপ্ট করা উপাত্তসমূহকে পড়তে সক্ষম হবে। স্লিপ মোড ব্যবহার করার পরিবর্তে, অব্যবহৃত অবস্থায় একটি অপারেটিং সিস্টেমকে কনফিগার করে শাট ডাউন বা হাইবারনেট করে রাখা, এই ঝুঁকি প্রশমিত করতে সাহায্য করতে পারে।

সঠিক অনুচ্ছেদ শিরোনাম কোনটি?
titleA. ফেলে-রাখা এনক্রিপ্টেড ডিস্ক
titleB. পূর্ণ মেমরি এনক্রিপশন
titleC. বাহ্যিক প্রতিরোধ
titleD. শক্তি ব্যবস্থাপনা
উত্তর: titleD
২০১৩ প্রগ্রেসিভ নামক একটি প্রোফাইলে উল্লেখ করা হয়েছে যে " মাগুরি এখনও তার আবেগ হারাননি" এবং "এটিই ফিলিস্তিনকে ইসরায়েল দখল যা সাম্প্রতিক বছরগুলোতে তার বেশিরভাগ দৃষ্টি আকর্ষণ করেছে"। 

মাইরেড মাগুরি ১৯৮৪ সালে ৪০ বছর বয়সে প্রথম ইসরায়েল সফর করেছিলেন। তখন তিনি আন্তঃসমাজের উদ্যোগের অংশ হিসাবে যিশুর নামে খ্রিস্টানদের দ্বারা বছরের পর বছর ধরে ইহুদিদের কাছ থেকে ক্ষমা চেয়েছিলেন। তার দ্বিতীয় সফরটি ছিল ২০০০ সালের জুনে, রাব্বিস ফর হিউম্যান রাইটস এবং ইসরায়েল কমিটি অ্যাউজেন ডিসেমোলেশনের বিরুদ্ধে আমন্ত্রণের প্রতিক্রিয়া হিসাবে। দুই দলের অবৈধভাবে পশ্চিম তীরের শহরে তার বাড়িতে নির্মাণের অভিযোগে বিরুদ্ধে ইসরাইলি সামরিক আদালতে আহমেদকে রক্ষার মাগুইর ইসরায়েল ভ্রমণ কোর্টে মামলা রুজু করা এবং তার পরিবারকে সহায়তা করতে কাজ করেন। 

২০১৩ সালের একটি সাক্ষাত্কারে মাগুরি ১৯৮৪ সালের ইসরায়েল সফরের বিবরণ উল্লেখ করে বলেছিলেন যে "আমি প্রথম রাব্বিস ফর হিউম্যান রাইটস এবং হাউস ধ্বংসের বিরুদ্ধে ইসরায়েলি কমিটির আমন্ত্রণে ইসরায়েল / প্যালেস্টাইনে গিয়েছিলাম" এবং ফিলিস্তিনিদের "একেবারে ভয়াবহ" হয়েছিল ' জীবন যাপনের অবস্থা. সেই সফরের পরেই তিনি "নিয়মিত চলতে শুরু করেছিলেন" কারণ তিনি "অত্যন্ত আশাবাদী যে ইসরায়েলি / ফিলিস্তিনিদের উপর অবিচারের সমাধান হতে পারে।

উত্তর আয়ারল্যান্ডে, লোকেরা বলেছিল যে এর সমাধান কখনও হবে না। তবে লোকেরা যখন রাজনৈতিক ইচ্ছাশক্তি শুরু করে এবং তাদের সরকারগুলোকে বসতে বাধ্য করে, তখন এটি হতে পারে "। মাগুরি মাঝে মাঝে ইসরায়েল রাষ্ট্রের তীব্র সমালোচনা করেন এমনকি জাতিসংঘের সদস্যপদ প্রত্যাহার বা স্থগিত করারও আহ্বান জানিয়েছিলেন। তিনি ইসরায়েলি সরকারকে "পূর্ব জেরুজালেমে ফিলিস্তিনিদের বিরুদ্ধে জাতিগত নির্মূলের নীতি অবলম্বন করার অভিযোগ এনেছেন" এবং ইসরায়েলের বিরুদ্ধে বর্জন ও বিভক্তকরণের উদ্যোগকে সমর্থন করেছেন। একযোগে, মাগুরি আরও বলেছে যে সে ইসরায়েলকে ভালবাসে এবং "ইহুদিদের জন্য ইসরায়েলে বাস করা আত্মঘাতী বোমা এবং কাসাম রকেটের ভয়ে বাঁচতে হবে"। 

সঠিক অনুচ্ছেদ শিরোনাম কোনটি?
titleA. ইসরায়েল
titleB. রোহিঙ্গা ইস্যু
titleC. সমালোচনা
titleD. রাসেল ট্রাইব্যুনাল
উত্তর: titleA
আবুল হোসেন ১৯২২ সালের ১৫ আগস্ট বাগেরহাট জেলার ফকিরহাট উপজেলার আরুয়াডাঙা গ্রামে জন্মগ্রহণ করেন। তার মায়ের নাম মেহেরুন নেসা। তার পিতা একজন পুলিশ কর্মকর্তা ছিলেন। তিনি ১৯৭১ সালে ২৪ এপ্রিল বাগেরহাটে পাকিস্তানিরা সৈন্যদের হাতে নিহত হন। তার ছোট ভাই আমজাদ হোসেন একসময় পাকিস্তানের মন্ত্রী ছিলেন।

হোসেনের পৈতৃক নিবাস খুলনা জেলার রুপসা উপজেলার আইচগাতী ইউনিয়নের দেয়াড়া গ্রামে। তার শৈশব কাটে পশ্চিমবঙ্গের কৃষ্ণ নগরে, এরপর কলকাতায় ও পরবর্তীকালে বাংলাদেশে। তিনি ১৯২৯ সালে সাত বছর বয়সে কৃষ্ণনগর কলিজিয়েট স্কুলে তৃতীয় শ্রেণিতে ভর্তি হন। অষ্টম শ্রেণিতে পড়াকালীন এই স্কুল ম্যাগাজিনে তার প্রথম কবিতা প্রকাশিত হয়। ১৯৩৭ সালে ম্যাট্রিক পরীক্ষা দেন কুষ্টিয়া হাইস্কুল থেকে। তিনি কলকাতা প্রেসিডেন্সি কলেজ থেকে ১৯৪২ সালে অর্থনীতিতে স্নাতক ও পরে সমাজবিজ্ঞানে স্নাতকোত্তর সম্পন্ন করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. পুরস্কার ও সম্মাননা
titleC. জন্ম ও শিক্ষাজীবন
titleD. সাহিত্যকর্ম
উত্তর: titleC
যদিও আক্রমণকারীরা নিয়ন্ত্রণ করতে না পারলেও রাজনৈতিক ব্যবস্থা ছিল অস্থির। প্রথম ব্রিটিশ গুপ্তচরের দল আসার সময়ে ভুটানের ক্রমবর্ধমান বিভক্তিতে আঞ্চলিক প্রতিদ্বন্দ্বিতা অবদান রাখেন।

১৮ শতকের শুরুর দিকে, ভুটান সফলভাবে কুচবিহার রাজত্বের উপর নিয়ন্ত্রণ অর্জন করে। কুচবিহারের রাজা ১৭৩০ সালে ভারতীয় মুঘলদের বিরুদ্ধে ভুটানের কাছ থেকে সহায়তা চেয়েছিলেন এবং ভুটানের রাজনৈতিক প্রভাব দীর্ঘ সময় ধরে ছিল না। ১৭৬০ এর মাঝামাঝি নাগাদ থিমফুকে কুচবিহারের উপনিবেশ বলে মনে করা হতো, সেখানে একদল সেনা অবস্থান করে এবং তারা বেসামরিক প্রশাসন পরিচালনার দায়িত্ব পালন করে। ১৭৭০ সালে যখন ড্রুক দেশি সিকিম আক্রমণ করে, তখন কুচবিহারী বাহিনী ভুটানের সাথে তাল মিলিয়ে আক্রমণ চালায়। দুই বছর পরে ধারাবাহিক সংঘাতের পর, সিংহাসনের জন্য ড্রুক দেশির মনোনীতকে এক প্রতিপক্ষ বিরোধিতা করেন যিনি কিনা ব্রিটিশ সৈন্যদের আমন্ত্রণ জানিয়েছিলেন এবং ফলশ্রুতিতে, কুচ বিহার ব্রিটিশ ইষ্ট ইন্ডিয়া কোম্পানীর উপনিবেশ হয়ে পড়ে।

সঠিক অনুচ্ছেদ শিরোনাম কোনটি?
titleA. উৎপত্তি এবং শুরুর দিকের উপনিবেশ, ৬০০-১৬০০
titleB. বেসামরিক যুদ্ধ, ১৭২৮-৭২
titleC. দিব্যতান্ত্রিক সরকার, ১৬১৬-১৯০৭
titleD. তিব্বতীয় আক্রমণকারীদের বিরুদ্ধে সংহতি এবং পরাজয়, ১৬১৬-৫১
উত্তর: titleB